ᱯᱟᱪᱮ ᱟᱯᱷᱨᱤᱠᱟ

ᱯᱟᱪᱮ ᱟᱯᱷᱨᱤᱠᱟ ᱥᱮ ᱯᱟᱪᱮᱭᱟᱭ ᱟᱯᱷᱨᱤᱠᱟ ᱫᱚ ᱦᱩᱭᱩᱜ ᱠᱟᱱᱟ ᱟᱯᱷᱨᱤᱠᱟ ᱨᱮᱭᱟᱜ ᱯᱟᱪᱮ ᱴᱚᱴᱷᱟ ᱠᱟᱱᱟ᱾ ᱡᱟᱹᱛᱤ ᱜᱟᱫᱮᱞ ᱫᱚ ᱯᱟᱪᱮ ᱟᱯᱷᱨᱤᱠᱟ ᱨᱮᱭᱟᱜ ᱵᱚᱨᱱᱚᱱ ᱮᱢ ᱟᱠᱟᱫᱟᱭ ᱑᱖ ᱜᱚᱴᱟᱝ ᱫᱤᱥᱚᱢ ᱞᱮᱠᱟᱛᱮ, ᱵᱮᱱᱤᱱ, ᱵᱩᱨᱠᱤᱱᱟ ᱯᱷᱟᱥᱳ, ᱠᱮᱯ ᱵᱷᱟᱨᱰᱮ, ᱜᱟᱢᱵᱤᱭᱟ, ᱜᱷᱟᱱᱟ, ᱜᱤᱱᱤ, ᱜᱤᱱᱤ-ᱵᱤᱥᱟᱶ, ᱟᱭᱵᱷᱚᱨᱤ ᱠᱳᱥᱴ, ᱞᱟᱭᱵᱤᱨᱤᱭᱟ, ᱢᱚᱣᱨᱤᱛᱟᱱᱤᱭᱟ, ᱱᱟᱭᱡᱟᱨ, ᱱᱟᱭᱡᱤᱨᱤᱭᱟ, ᱥᱮᱱᱮᱜᱟᱞ, ᱥᱤᱭᱮᱨᱟ ᱞᱤᱭᱚᱱ ᱟᱨ ᱴᱳᱜᱳ, ᱚᱱᱟ ᱥᱟᱶᱛᱮ ᱥᱮᱱᱴ ᱦᱮᱞᱮᱱᱟ, ᱮᱥᱮᱱᱥᱚᱱ ᱟᱨ ᱴᱨᱤᱥᱴᱟᱱ ᱫᱟ ᱠᱩᱱᱦᱟ (ᱤᱭᱩᱱᱟᱭᱮᱴᱮᱰ ᱠᱤᱝᱰᱚᱢ ᱳᱵᱷᱟᱨᱥᱤᱡᱽ ᱴᱨᱮᱴᱨᱤ)᱾Paul R. Masson, Catherine Anne Pattillo, "Monetary union in West Africa (ECOWAS): is it desirable and how could it be achieved?"  ᱯᱟᱪᱮ ᱟᱯᱷᱨᱤᱠᱟ ᱨᱮᱭᱟᱜ ᱦᱚᱲ ᱞᱮᱠᱷᱟ  ᱞᱮᱠᱟᱛᱮ  ᱠᱳᱴᱤ ᱟᱨ ᱒᱐᱑᱗ ᱥᱮᱨᱢᱟ ᱞᱮᱠᱟᱛᱮ ᱓᱘᱑,᱙᱘᱑,᱐᱐᱐ ᱦᱚᱲ ᱢᱮᱱᱛᱮ ᱞᱮᱠᱷᱟ ᱦᱩᱭ ᱟᱠᱟᱱᱟ, ᱡᱟᱦᱟᱸ ᱢᱩᱫᱽᱨᱮ ᱑᱘᱙,᱖᱗᱒,᱐᱐᱐ ᱛᱤᱨᱞᱟᱹ ᱟᱨ ᱑᱙᱒,᱓᱐᱙,᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ᱾ ᱱᱚᱶᱟ ᱴᱚᱴᱷᱟ ᱫᱚ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱟᱨ ᱠᱟᱹᱣᱰᱤ ᱟᱹᱨᱤ ᱞᱮᱠᱟᱛᱮ ᱟᱯᱷᱨᱤᱠᱟ ᱢᱟᱦᱟ ᱫᱤᱥᱚᱢ ᱨᱮ ᱡᱚᱛᱚ ᱠᱷᱚᱱ ᱞᱚᱜᱚᱱ ᱩᱛᱱᱟᱹᱣᱚᱜ ᱴᱚᱴᱷᱟ ᱠᱚ ᱢᱩᱫᱽᱨᱮ ᱢᱤᱫᱴᱟᱝ ᱠᱟᱱᱟ᱾

ᱯᱟᱪᱮ ᱟᱯᱷᱨᱤᱠᱟ ᱨᱮᱭᱟᱜ ᱮᱛᱚᱦᱚᱵ ᱱᱟᱜᱟᱢ ᱨᱮ ᱟᱭᱢᱟ ᱧᱩᱛᱩᱢᱟᱱ ᱴᱚᱴᱷᱟ ᱨᱮᱭᱟᱜ ᱨᱟᱡᱽ ᱫᱟᱲᱮ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱢᱟᱞᱤ ᱟᱨ ᱜᱟᱣ ᱨᱟᱡᱽᱯᱟᱴ ᱞᱮᱠᱟ ᱫᱚᱨᱮᱭᱟ ᱟᱲᱮ ᱟᱨ ᱚᱱᱢᱟᱱ ᱵᱮᱯᱟᱨ ᱛᱟᱞᱢᱟ ᱵᱟᱱᱟᱨ ᱦᱤᱸᱥ ᱨᱮ ᱜᱮ ᱫᱟᱲᱮᱭ ᱫᱚᱦᱚ ᱞᱮᱫᱟ᱾ ᱯᱟᱪᱮ ᱟᱯᱷᱨᱤᱠᱟ ᱫᱚ ᱟᱨᱚᱵᱽ ᱨᱟᱡᱚᱜ ᱠᱚᱧᱮ ᱟᱯᱷᱨᱤᱠᱟ ᱟᱨ ᱟᱨᱦᱚᱸ ᱫᱚᱠᱠᱷᱤᱱ ᱨᱮ ᱫᱤᱥᱚᱢ ᱨᱮᱭᱟᱜ ᱛᱟᱞᱟ ᱨᱮ ᱵᱮᱯᱟᱨ ᱰᱟᱦᱟᱨ ᱨᱮᱭᱟᱜ ᱛᱟᱞᱟ ᱨᱮ ᱛᱟᱦᱮᱱ ᱠᱟᱱᱟ, ᱡᱟᱦᱟᱸ ᱫᱚ ᱥᱳᱱᱟ-ᱢᱳᱲ ᱞᱳᱢ-ᱠᱟᱹᱢᱤ ᱟᱨ ᱦᱤᱫᱤᱱ ᱞᱮᱠᱟᱱ ᱟᱹᱰᱤ ᱱᱟᱯᱟᱭ ᱫᱩᱨᱤᱵ ᱨᱮᱭᱟᱜ ᱯᱷᱮᱰᱟᱛ ᱠᱟᱱᱟ᱾ ᱤᱣᱨᱳᱯᱤᱭᱚ ᱛᱚᱞᱟᱥ ᱫᱚ ᱯᱮᱨᱮᱡ ᱟᱱ ᱛᱷᱟᱭᱤ ᱠᱟᱹᱣᱰᱤ ᱟᱹᱨᱤ ᱟᱨ ᱯᱚᱱᱚᱛ ᱠᱚ ᱥᱟᱢᱟᱝ ᱫᱟᱯᱨᱟᱢ ᱛᱟᱭᱚᱢ ᱟᱢᱮᱨᱤᱠᱟᱱ ᱠᱳᱞᱱᱤ ᱠᱚ ᱞᱟᱹᱜᱤᱫ ᱠᱟᱹᱢᱤᱭᱟᱹ ᱮᱢᱚᱜ ᱞᱟᱹᱜᱤᱫ ᱢᱟᱲᱟᱝ ᱠᱷᱚᱱ ᱜᱮ ᱢᱮᱱᱟᱜ ᱫᱟᱥ ᱦᱚᱨᱟ ᱪᱮᱛᱟᱱ ᱨᱮ ᱵᱮᱱᱟᱣ ᱟᱠᱟᱱᱟ ᱟᱴᱞᱟᱱᱴᱤᱠ ᱫᱟᱥ ᱵᱮᱯᱟᱨ᱾ ᱑᱙ ᱥᱚᱛᱟᱵᱫᱤ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱫᱟᱥ ᱵᱮᱯᱟᱨ ᱢᱩᱪᱟᱹᱫ ᱛᱟᱭᱚᱢ ᱤᱭᱩᱨᱳᱯ ᱫᱤᱥᱚᱢᱠᱚ, ᱵᱤᱥᱮᱥ ᱠᱟᱛᱮ ᱯᱷᱨᱟᱱᱥ ᱟᱨ ᱵᱨᱤᱴᱮᱱ, ᱵᱤᱨᱟᱹᱫᱟᱹᱞᱤ ᱥᱟᱶᱛᱮ ᱱᱚᱶᱟ ᱴᱚᱴᱷᱟ ᱫᱚ ᱞᱮᱛᱟᱲ ᱜᱮ ᱫᱩᱥᱟᱹᱣ ᱟᱠᱟ ᱜᱮᱠᱚ ᱛᱟᱦᱮᱸ ᱠᱟᱱᱟ᱾ ᱫᱟᱹᱭᱠᱟᱹ ᱞᱮᱠᱟᱛᱮ, ᱩᱱᱠᱩ ᱫᱚ ᱠᱳᱠᱟ ᱟᱨ ᱠᱚᱯᱷᱤ ᱞᱮᱠᱟᱱ ᱠᱟᱹᱢᱤ ᱟᱱ ᱪᱟᱥ ᱪᱟᱥ ᱟᱨ ᱠᱨᱟᱱᱛᱤᱭᱚ ᱵᱤᱨᱟᱣᱟᱱ ᱫᱩᱨᱤᱵ ᱡᱮᱞᱮᱠᱟ ᱠᱨᱟᱱᱛᱤᱭᱟᱹ ᱛᱩᱲᱟᱹ ᱟᱨ ᱥᱳᱱᱟ ᱞᱮᱠᱟᱱ ᱠᱷᱟᱹᱱᱛᱤ ᱩᱯᱚᱠᱛᱚ ᱥᱟᱶᱛᱮ ᱟᱭᱢᱟ ᱞᱮᱠᱟᱱ ᱠᱷᱚᱥᱛᱟᱣᱟᱱ ᱫᱩᱨᱤᱵ ᱠᱚ ᱫᱤᱥᱚᱢ ᱨᱮ ᱵᱷᱮᱡᱟ ᱞᱮᱫᱟ ᱾ ᱯᱷᱩᱨᱜᱟᱹᱞ ᱛᱟᱭᱚᱢ ᱠᱷᱚᱱ ᱟᱭᱵᱷᱚᱨᱤ ᱠᱳᱥᱴ, ᱜᱷᱟᱱᱟ, ᱱᱟᱭᱡᱮᱨᱤᱭᱟ ᱟᱨ ᱥᱮᱱᱮᱜᱟᱞ ᱞᱮᱠᱟ ᱟᱭᱢᱟ ᱯᱟᱪᱮ ᱟᱯᱷᱨᱤᱠᱟ ᱫᱤᱥᱚᱢ ᱴᱚᱴᱷᱟ ᱟᱨ ᱡᱮᱜᱮᱛ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ ᱨᱮ ᱞᱟᱹᱠᱛᱤᱭᱟᱱ ᱮᱱᱮᱢ ᱠᱚ ᱮᱢ ᱟᱠᱟᱫᱟ᱾

ᱯᱟᱪᱮ ᱟᱯᱷᱨᱤᱠᱟ ᱨᱮ ᱟᱹᱰᱤ ᱠᱤᱥᱟᱹᱬ ᱡᱳᱨᱟᱱ ᱡᱤᱭᱟᱹᱞᱤ ᱵᱷᱮᱯᱮᱜᱮᱫ ᱟᱨ ᱵᱮᱥ ᱠᱤᱪᱷᱩᱜᱟᱱ ᱵᱷᱮᱜᱟᱨ ᱴᱚᱴᱷᱟ ᱥᱟᱶ ᱢᱤᱫᱴᱟᱝ ᱯᱮᱨᱮᱡ ᱟᱱ ᱪᱟᱥᱟᱨᱦᱮ ᱢᱮᱱᱟᱜᱼᱟ᱾ ᱱᱚᱶᱟ ᱴᱚᱴᱷᱟ ᱨᱮᱭᱟᱜ ᱦᱚᱭ-ᱦᱤᱸᱥᱤᱫ ᱟᱨ ᱤᱠᱳᱞᱚᱡᱤ ᱫᱚ ᱠᱚᱧᱮ ᱟᱨ ᱥᱟᱢᱟᱝ ᱨᱮ ᱨᱚᱦᱚᱲ ᱥᱟᱦᱟᱨᱟ ᱫᱟᱨᱟᱭ ᱛᱮ ᱟᱹᱰᱤ ᱜᱮ ᱚᱨᱥᱚᱝ ᱟᱠᱟᱱᱟ, ᱡᱟᱦᱟᱸ ᱫᱚ ᱦᱟᱨᱢᱟᱴᱟᱱ ᱥᱟᱶ ᱥᱟᱶᱛᱮ ᱮᱛᱚᱢ ᱟᱨ ᱯᱟᱪᱮ ᱨᱮ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱨᱮ ᱨᱚᱦᱚᱲ ᱦᱚᱭ ᱮ ᱮᱢᱟ, ᱡᱟᱦᱟᱸ ᱫᱚ ᱢᱚᱨᱥᱩᱢᱤ ᱦᱚᱭ-ᱦᱤᱸᱥᱤᱫ ᱮ ᱟᱹᱜᱩᱭᱟ᱾ ᱠᱟᱣᱰᱤ ᱟᱹᱨᱤ ᱩᱛᱱᱟᱹᱣ ᱞᱟᱹᱜᱤᱫ ᱛᱮᱱᱟᱜ ᱚᱡᱮᱛᱮ ᱱᱚᱶᱟ ᱤᱠᱳᱞᱚᱡᱤ ᱠᱚ ᱢᱩᱫᱨᱮ ᱟᱭᱢᱟ ᱵᱤᱨ ᱩᱡᱟᱹᱲ, ᱡᱤᱭᱟᱹᱞᱤ ᱵᱷᱮᱯᱮᱜᱮᱫ ᱟᱫ, ᱟᱹᱰᱤ ᱰᱷᱮᱨ ᱦᱟᱹᱠᱩ ᱥᱟᱵ, ᱠᱷᱟᱫᱟᱱ ᱫᱩᱥᱚᱱ, ᱯᱞᱟᱥᱴᱤᱠ ᱟᱨ ᱮᱴᱟᱜ ᱠᱟᱹᱨᱠᱷᱟᱱᱟ ᱟᱨ ᱯᱟᱪᱮ ᱟᱯᱷᱨᱤᱠᱟ ᱨᱮᱭᱟᱜ ᱦᱚᱭ-ᱦᱤᱸᱥᱤᱫ ᱵᱚᱱᱚᱫᱚᱞ ᱠᱷᱟᱹᱛᱤᱨ ᱛᱮ ᱟᱹᱰᱤ ᱵᱟᱹᱲᱛᱤ ᱵᱚᱱᱚᱫᱚᱞ ᱞᱮᱠᱟᱱ ᱦᱚᱨᱟ ᱠᱚ ᱫᱟᱨᱟᱭ ᱛᱮ ᱵᱚᱛᱚᱨ ᱨᱮ ᱢᱮᱱᱟᱜᱼᱟ᱾